Public procurement notice: Prior Information Notice Without Call For Competition
Published: 2016-02-05
Buyer: Helsingin kaupunki, sosiaali- ja terveysvirasto
Country: FI
Region: Uusimaa
Contract type: Services
CPV classification: 85130000: Dental practice services

Technical requirements: Tietopyyntö. Kyseessä on tietopyyntö mahdollisille palveluntarjoajille. Tämä ei ole hankintailmoitus tai tarjouspyyntö eikä tietopyyntöön vastaaminen ole edellytys mahdolliseen myöhempään kilpailutukseen osallistumiselle. Tällä ilmoituksella ei vielä pyydetä tarjouksia vaan tämä vuoropuhelu on osa tulevan hankinnan valmistelua. Tämän tietopyynnön tarkoitus on tehdä markkinakartoitusta, jossa selvitetään ja tarkennetaan tulevaan hankintaan liittyviä näkökohtia ja vaihtoehtoja.
Helsingin kaupungin Suun terveydenhuolto valmistelee hammaslaboratoriopalvelujen kilpailutusta ja kerää tietoa tarjouspyyntöä varten. Varsinaisen kilpailutuksen on alustavasti suunniteltu alkavan vuoden 2016 keväällä. Helsingin kaupunki varaa oikeuden muuttaa tässä tietopyynnössä ilmoitettua aikataulua ja toteutussuunnitelmaa. Tämä tietopyyntö ei velvoita Helsingin kaupunkia hankintaan, kilpailuttamaan hankintaa, kilpailuttamaan hankintaa tietopyynnössä kuvatulla tavalla tai ottamaan kilpailutuksessa huomioon tietopyynnön julkaisemisen perusteella saatuja ehdotuksia tai vastauksia.
Helsingin kaupungin suun terveydenhuolto valmistelee yhteistyössä Helsingin kaupungin sosiaali- ja terveysviraston hankinta- ja kilpailutusyksikön ja Helsingin kaupungin hankintakeskuksen kanssa hammaslaboratoriopalvelujen hankintaa. Hankinnan kilpailutus ja periaatteet hyväksytetään sosiaali- ja terveyslautakunnassa ennen kilpailutuksen käynnistämistä. Hankinta voidaan käynnistää vasta, kun sote-lautakunta on antanut siihen luvan.
Mahdollisella kilpailutuksella ollaan hankkimassa ns. tavanomaiseen protetiikkaan ja purentafysiologiaan liittyviä, hammaslaboratoriossa tehtäviä hammasteknisiä töitä.
Lisäksi mahdollisella kilpailutuksella hankitaan hammaslaboratorioissa tehtävät oikomishoitoon liittyvät kojeet. Mahdollinen kilpailutus ei koske ns. erikoishammaslääkäritasoista protetiikkaa ja siihen liittyvää hammaslaboratoriotyötä.
— minkälaisia asiakaspalaute- ja laadunhallintajärjestelmiä hammaslaboratorioilla on tällä hetkellä käytössä? Esimerkiksi.
o minkälainen bonusjärjestelmä toimisi hammaslaboratoriopalveluissa siten, että se kannustaisi sopimuslaboratoriota parantamaan ja kehittämään toimintojensa laatua?
o millaisista hankintaan liittyvistä asioista näkisitte voitavan asettaa sanktioita palveluntuottajalle?
— sosiaalisesti vastuullisilla hankinnoilla tarkoitetaan sitä, että hankintayksiköt huomioivat hankintansa vaikutukset yhteiskunnallisesta näkökulmasta. Puhutaan sosiaalisista kriteereistä. Voidaanko hammaslaboratoriopalvelujen hankinnassa mielestänne soveltaa jollain tavoin yhteiskuntavastuun kriteerejä valintaperusteina? Esimerkiksi käyttämällä kriteereinä pitkäaikaistyöttömien tai vajaatyökykyisten työllistämistä, harjoituspaikan tarjoamista opiskelijoille tms.
o sopisivatko sosiaaliset kriteerit mielestänne paremmin hankinnan ehdottomiksi vaatimuksiksi vai vertailukriteereiksi?
o olisiko parempi, että sosiaaliset kriteerit edellyttäisivät palveluntuottajaa aktiivisiin toimenpiteisiin sopimuskauden aikana vai että sosiaalinen kriteeri mittaisi sitä, miten palveluntuottaja on jo aikaisemmin toiminut yhteiskuntavastuun näkökulmasta?
— ympäristökriteerit: millaisia ympäristökriteerejä olisitte suosittamassa kilpailutuksessa käytettäväksi ja kuinka toivoisitte niitä käytettävän? Esim. logistiikan ja kuljetusten osalta tai materiaalien, jätehuollon ja kierrätyksen osalta? Laatuvertailussa pisteytettävänä ominaisuutena?.
Vastaukset tietopyyntöön pyydetään toimittamaan 17.2.2016 klo 23:30 mennessä kirjallisena sähköpostitse osoitteeseen: eeva.rantala@hel.fi Selvyyden vuoksi pyydän merkitsemään vastaussähköpostin otsikkokenttään: Vastaus tietopyyntöön, hammaslaboratoriokilpailutus.
Mikäli vastauksenne sisältää liike- tai ammattisalaisuuksia tai muuta salassa pidettävää tietoa, pyydän, että yksilöitte ja merkitsette ao. tiedot selvästi.